ফ্লোটেলের ম্যানেজার অরিন্দম বসুর মৃত্যু নিয়ে রহস্য ক্রমে দানা বাঁধছে। অজ্ঞাতপরিচয়ের বিরুদ্ধে খুনের মামলা রুজু করেছে পশ্চিম বন্দর থানা। মৃতের স্ত্রীর দাবি, তাঁর স্বামীর মৃত্যুর পিছনে কোনও রহস্য রয়েছে। তিনি পা পিছলে পড়ে গিয়েছেন বলে মনে হয় না বলেই জানিয়েছেন অরিন্দমবাবুর স্ত্রী। এদিকে তাঁর অরিন্দমবাবুর খোঁজে গঙ্গাবক্ষে ডুবুরি নামিয়ে তল্লাশি চালাচ্ছে ডুবুরিরা। 
শনিবার গঙ্গাবক্ষে লঞ্চে করে পিকনিক করছিলেন অরিন্দমবাবু ও তাঁর সহকর্মী। সেই জন্য ভোড় সাড়ে ছ’টায় অরিন্দমবাবু বাড়ি থেকে বেরিয়ে যান। বলে যান, পিকনিক সেরে বাড়িতে ফিরবেন। বিকেলে অরিন্দম বসুর বাড়িতে ফোন করে তাঁর সহকর্মীরা জানান যে, তিনি কোনওভাবে পা পিছলে পড়ে গিয়ে গঙ্গায় তলিয়ে গিয়েছেন।

এই বিষয়ে অন্যান্য খবর

গঙ্গাবক্ষে পিকনিকে গিয়ে বিপত্তি! তলিয়ে গেলেন ফ্লোটেলের ম্যানেজার, দেখুন ভিডিও


এখনও পর্যন্ত তাঁর দেহ খুঁজে পাওয়া যায়নি। নিখোঁজ অরিন্দমবাবুর স্ত্রী এবং এক ছেলে রয়েছে।